b'\n_START_ARTICLE_\n10 eur\xc5\xb3 banknotas\n_START_SECTION_\nIstorija\n_START_PARAGRAPH_\nEuras buvo \xc4\xafvestas 1999\xc2\xa0m. sausio 1 d. ir tapo valiutai daugiau nei 300 milijon\xc5\xb3 \xc5\xbemoni\xc5\xb3. Pirmus trejus metus tai buvo \xe2\x80\x9enematoma\xe2\x80\x9c valiuta, naudota tik s\xc4\x85skaitose. Grynieji pinigai \xc4\xaf apyvart\xc4\x85 i\xc5\xa1leisti 2002\xc2\xa0m. sausio 1 d. Jie pakeit\xc4\x97 12 euro zonos \xc5\xa1ali\xc5\xb3 nacionalinius banknotus ir monetas.\n_START_SECTION_\nPasikeitimo laikotarpis\n_START_PARAGRAPH_\nPasikeitimo laikotarpis, per kur\xc4\xaf senieji banknotai ir monetos buvo pakeisti \xc4\xaf eurus, truko apie du m\xc4\x97nesius (2002\xc2\xa0m. sausio 1\xc2\xa0\xe2\x80\x93 2002\xc2\xa0m. vasario 28). Oficiali data, kada nacionalin\xc4\x97 valiuta nustoja b\xc5\xabti legali atsiskaitymo priemone, kiekvienoje \xc5\xa1alyje buvo vis kitokia. Grei\xc4\x8diausiai laikotarpis baig\xc4\x97si Vokietijoje, kur mark\xc4\x97 nebegaliojo jau 2001\xc2\xa0m. gruod\xc5\xbeio 31, nors pasikeitimo laikotarpis dar t\xc4\x99s\xc4\x97si du m\xc4\x97nesius. Net po pasikeitim\xc5\xb3 laikotarpio senos valiutos yra priimamos \xc4\xaf nacionalinius centrinius bankus terminu nuo 10 met\xc5\xb3 iki visam laikui.\n_START_SECTION_\nPoky\xc4\x8diai\n_START_PARAGRAPH_\nBanknotuose, i\xc5\xa1leistuose prie\xc5\xa1 2003\xc2\xa0m. lapkrit\xc4\xaf, buvo pirmojo Europos Centrinio Banko prezidento Wim Duisenberg para\xc5\xa1as. 2003\xc2\xa0m. lapkri\xc4\x8dio 1 prezidentu tapo Jean-Claude Trichet. Nuo tada banknotuose yra jo para\xc5\xa1as. Kupi\xc5\xabros, i\xc5\xa1leistos po 2012\xc2\xa0m. kovo turi tre\xc4\x8diojo Europos Centrinio banko prezidento Mario Draghi para\xc5\xa1\xc4\x85._NEWLINE_2014\xc2\xa0m. \xc4\xaf apyvart\xc4\x85 i\xc5\xa1leisti antrosios serijos (\xe2\x80\x9eEuropa\xe2\x80\x9c) banknotai. Jie yra \xc5\xa1iek tiek pakeisto dizaino ir padidinto saugumo banknotai.\n_START_SECTION_\nDizainas\n_START_PARAGRAPH_\nDe\xc5\xa1imties eur\xc5\xb3 banknotas yra antra ma\xc5\xbeiausia kupi\xc5\xabra (127\xc3\x9767 mm) ir pagrindin\xc4\x97s spalvos yra raudona ir jos atspalviai. Visuose euro popieriniuose piniguose yra pavaizduoti skirting\xc5\xb3 Europos istorini\xc5\xb3 epoch\xc5\xb3 tiltai, arkos ar tarpduriai; tuo tarpu penki\xc5\xb3 eur\xc5\xb3 kupi\xc5\xabrose atsispindi Romanin\xc4\x97 epocha (XI\xe2\x80\x93XI a). Originaliuose Robert Kalina banknotuose pavaizduoti konkret\xc5\xabs paminklai, ta\xc4\x8diau d\xc4\x97l politini\xc5\xb3 prie\xc5\xbeas\xc4\x8di\xc5\xb3 nuspr\xc4\x99sta vaizduoti tik bendrinius epochos pavyzd\xc5\xbeius._NEWLINE_Kaip ir visuose banknotuose, de\xc5\xa1imties eur\xc5\xb3 kupi\xc5\xabroje yra u\xc5\xbera\xc5\xa1yta vert\xc4\x97, pavaizduota ES v\xc4\x97liava, ECB prezidento para\xc5\xa1as, min\xc4\x97to banko inicialai ES kalbomis, ES teritorijos, \xc5\xbevaig\xc5\xbed\xc4\x97s i\xc5\xa1 ES v\xc4\x97liavos ir dvylika apsaugos po\xc5\xbeymi\xc5\xb3, sura\xc5\xa1yt\xc5\xb3 \xc5\xbeemiau.\n_START_SECTION_\nApyvarta\n_START_PARAGRAPH_\n2018\xc2\xa0m. saus\xc4\xaf Euro zonoje cirkuliavo apie 2 359 096 495 vnt. de\xc5\xa1imties eur\xc5\xb3 banknot\xc5\xb3. Tai yra ma\xc5\xbedaug 23 590 964 95 Eur vert\xc4\x97s banknotai. Europos Centrinis bankas atid\xc5\xbeiai stebi euro monet\xc5\xb3 ir kupi\xc5\xabr\xc5\xb3 apyvart\xc4\x85 ir kiek\xc4\xaf. Eurosistemos u\xc5\xbeduotis yra u\xc5\xbetikrinti produktyv\xc5\xb3 ir skland\xc5\xb3 euro banknot\xc5\xb3 tiekim\xc4\x85 ir i\xc5\xa1laikyti j\xc5\xb3 vientisum\xc4\x85 visoje Euro zonoje.\n_START_SECTION_\nPoveikis aplinkai\n_START_PARAGRAPH_\nEuropos Centrinis Bankas, kaip draugi\xc5\xa1ka aplinkai institucija, stengiasi gudriai panaudoti gamtos i\xc5\xa1teklius tam, kad i\xc5\xa1saugot\xc5\xb3 ger\xc4\x85 gyvenimo kokyb\xc4\x99 ir \xc5\xbemoni\xc5\xb3 sveikat\xc4\x85, gamindama ir tiekdama euro banknotus._NEWLINE_Euro banknotus naudoti saugu: nepriklausomi bandym\xc5\xb3 rezultatai parod\xc4\x97, kad euro kupi\xc5\xabros atitinka visas ES normas, \xc4\xafskaitant didel\xc4\xaf kiek\xc4\xaf chemini\xc5\xb3 med\xc5\xbeiag\xc5\xb3. Vis\xc5\xb3 med\xc5\xbeiag\xc5\xb3 koncentracija buvo ma\xc5\xbeesn\xc4\x97, nei draud\xc5\xbeiama.\n_START_SECTION_\nSekimas\n_START_PARAGRAPH_\nKelios \xc5\xbemoni\xc5\xb3 bendruomen\xc4\x97s Europos mastu d\xc4\x97l hobio seka euro banknot\xc5\xb3, patekusi\xc5\xb3 jiems \xc4\xaf rankas jud\xc4\x97jim\xc4\x85 ir \xc5\xbeino, kur jie keliauja ar keliavo, naudodami EuroBillTrakcer. Tikslas \xe2\x80\x93 u\xc5\xbefiksuoti kaip \xc4\xafmanoma daugiau banknot\xc5\xb3, kad \xc5\xbeinotume detales apie j\xc5\xb3 paplitim\xc4\x85. Iki 2018 m. sausio m\xc4\x97n. EuroBillTracker jau u\xc5\xberegistravo daugiau nei 174 milijonus kupi\xc5\xabr\xc5\xb3, vert\xc5\xb3 daugiau nei 3,224 mlrd. eur\xc5\xb3.'